S-171/2021

Mál þetta, sem þingfest var og dómtekið fimmtudaginn 20. maí sl., er höfðað með ákæru lögreglustjórans á Suðurlandi þann 8. apríl sl., á hendur X fyrir brot í nánu sambandi með því að hafa endurtekið og á alvarlegan hátt ógnað heilsu og velferð þáverandi sambýliskonu sinnar A, þannig: með því að hafa, aðfaranótt sunnudagsins 15. desember 2019, á hótelherbergi nr. xxx á B, veist að henni með ofbeldi og endurtekið rifið utan af henni klæðnað, hrint henni í rúm, ítrekað slegið hana í höfuð, ítrekað tekið hana kverkataki og gripið með lófa yfir nef hennar og munn þannig að hún átti erfitt með öndun, allt framangreint með þeim afleiðingum að hún hlaut heilahristing, eymsli og tvær kúlur á höfuð, þreifieymsli á hnakka, mar á vinstra augnlok og roða í augnhvítu, bólgna og sprungna vör, dreift mar undir höku og á hálsi, eymsli yfir barkakýli, klórmerki á hálsi, handlegg og baki, þreifieymsli meðfram hrygg í mjóbaki og yfir mjaðmakömbum, mar á upphandlegg og mar neðan við hægri rasskinn.

Telst brot ákærða varða við 1. mgr. 218. gr. b. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti við þingfestingu málsins ásamt H-kvk-þgf S-kvk-þgf P-kvk-þgf lögmanni sem skipuð var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Kom þá fram í máli verjanda að hún telji háttsemina ranglega heimfærða til refsiákvæða í ákæru og ætti brotið með réttu að varða við 1. mgr. 217. gr. almennra hegningarlaga nr. 19/1940, enda væri ekki um endurtekið ofbeldi í nánu sambandi að ræða ennfremur væri alvarleiki brotsins ekki slíkur að það varðaði við tilvitnað lagaákvæði. Þá kom fram í máli ákærð a að hann iðrast gjörða sinna, hafi í kjölfar atviksins leitað sér hjálpar og greitt brotaþola bætur.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru. Að mati dómsins fól háttsemi ákærða umrætt sitt ekki í sér endurtekið ofbeldi, líkt og greinir í ákæru, en aftur á móti þykir hann með háttsemi sinni hafa á alvarlegan hátt ógnað heilsu og velferð brotaþola, sem hann átti í nánu sambandi við og þykir háttsemi hans því rétt færð til refsiákvæða í ákæru. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 45 daga. Að virtum atvikum máls, að teknu tilliti til skýlausrar játningar ákærða og þess að hann hefur ekki áður sætt refsingu, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu sakarkostnaðar. Samkvæmt yfirliti lögreglu nemur kostnaður af rannsókn málsins samtals 566.988 kr., þar af nemur kostnaður vegna réttargæslumanns brotaþola 479.415 kr. Við rannsókn málsins var brotaþola tilnefndur réttargæslumaður. G ögn málsins bera ekki með sér að brotaþoli hafi haft þörf fyrir sérstaka aðstoð réttargæslumanns til að gæta hagsmuna sinna í málinu, þannig að skylt hafi verið að tilnefna henni réttargæslumanns, sbr. 2. mgr. 41. gr. laga nr. 88/2008. Verður af þeim sökum ekki hjá því komist að fella þann hluta sakarkostnaðar á ríkissjóð. Að framansögðu virtu skal ákærði greiða 87.573 kr. í sakarkostnað vegna rannsóknar málsins, auk þóknunar skipaðs verjanda síns sem er hæfilega ákveðin 188.480 kr., að teknu tillititil virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð:

Ákærði, X, sæti fangelsi í 45 daga.

F resta skal fullnustu refsingarinnar og skal hún falla niður að liðnum tveimurárum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði sakarkostnað, 276.053 krónur, þar af þóknun skipaðs verjanda, H-kvk-ef S-kvk-ef P-kvk-ef lögmanns, 188.480 krónur, að teknu tilliti til virðisaukaskatts.

S-kvk-nf I-kvk-nf.